Document ID: 31994R2221

ΚΑΝΟΝΙΣΜΟΣ (ΕΚ) αριθ. 2221/94 ΤΗΣ ΕΠΙΤΡΟΠΗΣ της 13ης Σεπτεμβρίου 1994 για την τροποποίηση του κανονισμού (ΕΚ) αριθ. 1550/94 περί λεπτομερών κανόνων εφαρμογής για τη διαχείριση ποσόστωσης παρασκευασμάτων των τύπων που χρησιμοποιούνται για τη διατροφή των ζώων και υπάγονται στους κωδικούς ΣΟ 2309 90 31 και 2309 90 41, η οποία προβλέπεται από την ενδιάμεση συμφωνία σχετικά με το εμπόριο και τα συνοδευτικά μέτρα που έχει συναφθεί με τη Βουλγαρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,
Εκτιμώντας:
ότι ο κανονισμός (ΕΚ) αριθ. 1550/94 της Επιτροπής (2) θέσπισε τις λεπτομέρειες εφαρμογής για την εισαγωγή ορισμένων ποσοτήτων παρασκευασμάτων που προορίζονται για τη διατροφή των ζώων που περιλαμβάνονται στο παράρτημα, στο πλαίσιο της ενδιάμεσης συμφωνίας που έχει συναφθεί με τη Βουλγαρία-
ότι η Κοινότητα συνήψε, στις 30 Ιουνίου 1994, συμφωνία υπό μορφή ανταλλαγής επιστολών με τη Βουλγαρία (3), συμφωνία η οποία τροποποιεί την ενδιάμεση συμφωνία που έχει συναφθεί με τη χώρα αυτή και προβλέπει ορισμένα αντισταθμιστικά μέτρα που αρχίζουν να ισχύουν την 1η Ιουλίου 1994- ότι κρίνεται σκόπιμο να τροποποιηθεί ο κανονισμός (ΕΚ) αριθ. 1550/94 ώστε να προστεθεί στις ποσότητες που αναφέρονται στο παράρτημα, για κάθε ένα από τα τρία έτη μεταξύ 1ης Ιουλίου 1994 και 30 Ιουνίου 1997, ετήσια ποσότητα 398,6 τόνων, ως αντιστάθμιση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1550/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 1994.

Labels: 3
15
18
6